ანრი დე ტულუზ-ლოტრეკი

ანრი დე ტულუზ-ლოტრეკი
ანრი მარი რაიმონ დე ტულუზ-ლოტრეკ-მონფა (დ. 24 ნოემბერი, 1864 — გ. 9 სექტემბერი, 1901), ან უბრალოდ ანრი დე ტულუზ-ლოტრეკი — ფრანგი მხატვარი, გრავიურისტი, ფერმწერი და ილუსტრატორი. ტულუზის-ლოტრეკი ცესანესთან, ვან გოგთან და გაგინთან ერთად ცნობილია როგორც ერთ-ერთი უდიდესი მხატვარი პოსტ-იმპრესიონისტების პერიოდში. კრისტის აუქციონის სახლში ის ახალი რეკორდი იყო, როდესაც მისი ადრეულ ფერწერა „ახალგაზრდა მრეცხავი“, 22,4 მილიონ ამერიკულ დოლარად გაიყიდა.
ადრეული ცხოვრება
მხატვარი დაიბადა საფრანგეთში, შატო-დე-მალრომში; არისტოკრატების ოჯახში. ის იყო კომტ ალფონს დე ტულუზ ლოტრეკ მონფასა და ადელ ტაპი დე სელირანის პირველი შვილი. შემდეგ დაიბადა მისი უმცროსი ძმა, რომელიც მალევე გარდაიცვალა.
ძმის გარდაცვალების შემდეგ მისი მშობლები ერთმანეთს დაშორდნენ და მასზე ამ დროის განმავლობაში ძიძა ზრუნავდა. 8 წლის ასაკში ანრი საცხოვრებლად დედასთან, პარიზში გადავიდა. აქ მან სამუშაო რვეულში თავისი პირველი ესკიზებისა და კარიკატურების ხატვა დაიწყო. მხატვრის ოჯახს შეუმჩნეველი არ დარჩენია მისი ნიჭი, მასთან სტუმრად დადიოდა მისი მამის მეგობარი, რენე პრინსეტო, რომელიც მას არაფორმალურ გაკვეთილებს უტარებდა. ანრის ძირითად თემას შეადგენდნენ ცხენები. 1875 წელს ანრი დაბრუნდა ალბში, რადგან დედამისმა გადაწყვიტა ეზრუნა მისი ჯანმრთელობაზე და ამ მიზნით გადაწყვიტა იგი წაეყვანა თერმულ აბანოებში სამკურნალოდ, იმ იმედით რომ მისი სხეული კვლავ გააგრძელებდა ჯანსაღ ზრდა-განვითარებას.
უუნარობა და ჯანმრთელობის პრობლემები
მხატვარს მემკვიდრეობით გადაეცა მთელი რიგი თანდაყოლილი ავადმყოფობებისა. 13 წლის ასაკში მან დაიზიანა მარჯვენა ბარძაყის ძვალი, ხოლო 14 წლის ასაკში მარცხენა. მას ჭრილობები სათანადოდ არ შეუხორცდა, რაც თანამედროვე ექიმების აზრით უნდა ყოფილიყო უცნობი, გენეტიკური დაავადების ბრალი(ხშირად ცნობილია,როგორ ტულუზ ლოტრეკის სინდრომი). სავარაუდოა ეს დაავადება იყო პიქნოდისოსტოსისი. რაქიტის გამწვავებასთან ერთად მას praecox virilism-მაც შეაწუხა, ამიტომ მისმა ფეხებმა შეწყვიტეს ზრდა-განვითარება. საბოლოოდ ის იყო მოზარდის სიმაღლის 1,54 მ, ხოლო მისი ფეხები ბავშვის ფეხის ზომისა იყო 0,70 მ. ასევე ვრცელდება ინფორმაცია, რომ მას ჰქონდა ჰიპერტროფიული სასქესო ორგანო. რადგან ფიზიკურად მას არ შეეძლო სხვადასხვა სახის მრავალ საქმიანობაში გამოეჩინა თავი, ანრიმ საკუთარი თავი მიუძღვნა ხელოვნებას და გახდა ერთ-ერთი ყველაზე მნიშვნელოვანი მხატვარი პოსტ-იმპრესიონისტი, ილუსტრატორი და ლითოგრაფი. მის შემოქმედებაში აღწერილია გვიანი მე-19 საუკუნის ბოჰემური პარიზის ცხოვრების წესი. იგი ასევე წერდა სტატიებს ილუსტრაციების შესახებ ჟურნალ Le Rire-სათვის 1890-ის შუა ხანებში. კოლეჯში ჩაჭრის შემდგომ ხელმეორედ ჩააბარა გამოცდები და დაასრულა სწავლა.
რესურსები ინტერნეტში
Toulouse-Lautrec and Montmartre at the National Gallery of Art
Website dedicated to Lautrec.
Website about Lautrec with virtual tours.
Factmonster page about Toulouse-Lautrec, Henri de
The Most Famous Paintings
Toulouse-Lautrec and Paris exhibition at the Sterling and Francine Clark Art Institute
Henri de Toulouse-Lautrec – Artcyclopedia
Young woman at a table, 'Poudre de riz', 1887 Henri de Toulouse-Lautrec Collection Van Gogh Museum
Toulouse Lautrec Museum
Bibliothèque numérique de l'INHA - Estampes de Henri de Toulouse-Lautrec (French National Institute of Art – Prints of Henri de Toulouse-Lautrec)
The illness de Toulouse-Lautrec by N. Halkic, D. Gintzburger et E. Mouhsine
Toulouse-Lautrec and Jane Avril beyond the Moulin Rouge - Courtauld Gallery, London
სქოლიო
ფრანგი მხატვრები
დაბადებული 1864
გარდაცვლილი 1901
სიფილისით გარდაცვლილები